Den 32-årige Fadi Salah El-Jahim har torsdag fået rettens ord for, at han er skyldig i en lang række forbrydelser.

Retten har blandt andet kendt ham skyldig i tre hjemmerøverier, et voldtægtsforsøg, trusler, vidnetrusler og blufærdighedskrænkelser mod fire forskellige kvinder.

Det oplyser anklagemyndigheden på Twitter.

Det er Retten i Odense, der behandler sagen, og strafudmålingen blev afsagt torsdag eftermiddag. Her stod det klart, at den 32-årige blev idømt forvaring og udvist for bestandig.

I alt var manden tiltalt for 16 forhold - deriblandt et voldsomt røveri mod et ældre ægtepar på Biskorupvej i Odense 12. april sidste år. Manden er tiltalt for at være brudt ind i parrets hjem tidligt om morgenen.